Kondroitin-szulfát
A kondroitin-szulfát egy élő szervezetekben is előforduló poliszacharid. A porcszövet fontos szerkezeti összetevője; a porcok mechanikus-elasztikus tulajdonságáért felelős, ezáltal biztosítva a fizikai terheléssel szembeni ellenállóképességet. Általában fehérjékhez kapcsolódva, proteoglikánok részeként fordul elő a porcszövetben.

A kondroitin-szulfát egy szulfatált glükózaminoglikán, amelyben kétféle monoszacharid (N-acetilgalaktózamin és glükuronsav) váltakozva alkot hosszú láncot. Egy ilyen kondroitinlánc állhat akár száznál is több monomer egységből, melyek mindegyike szulfatálható különböző pozíciókban és mennyiségben.

Elterjedt összetevője a porcvédőként és porcerősítőként árult étrend-kiegészítő készítményeknek.

Gyógyászati felhasználása 
A kondroitin-szulfátot étrend-kiegészítőkben használják alternatív gyógymódként az oszteoartritisz kezelésére. Európában és néhány Európán kívüli államban SYSADOA-ként hagyták jóvá, és eképp is szabályozzák. Gyakran glükózaminnal együtt fordul elő az efféle készítményekben.

Egy 2015-ös Cochrane szakirodalmi áttekintés a kondroitinnal kapcsolatos klinikai vizsgálatokról azt állapította meg, hogy ezen vizsgálatok nagy része gyenge minőségű, de ennek ellenére volt némi bizonyíték a résztvevők fájdalomérzetének rövidtávú csökkenésére. Összegzésképpen elmondható a vizsgálatok alapján, hogy a kondroitin-szulfát fogyasztása nem javított az ízületek állapotán, és az érintett ízületek egészségének megőrzésében sem segített.

A kondroitin-szulfát és a glükózamin használata nem javasolt a térd oszteoartritiszének kezelésére, mert a bizonyítékok azt mutatják, hogy nem segítenek a kóros állapoton.

Mellékhatásai 
Klinikai tanulmányok során nem figyeltek meg jelentős mellékhatást vagy túladagolásból származó problémát a kondroitin-szulfát alkalmazása során, ez pedig arra enged következtetni, hogy hosszútávú bevitele biztonságosan végezhető.

2003-ban az EULAR munkacsoportja a kondroitin-szulfát toxicitását egy 0–100-as skálán 6-ra értékelte.

Fizikai és kémiai tulajdonságai 
A kondroitin-szulfát láncai különböző hosszúságú, el nem ágazó poliszacharidok, melyeket az N-acetil-D-galaktózamin (GalNAc) és a D-glükuronsav (GlcA) egységei egyesével váltakozva építenek fel. Néhány GlcA-reziduum L-iduronsavvá (IdoA) epimerizálódik. Az így létrejövő diszacharidra hivatkoznak dermatán-szulfátként.

A kondroitin-szulfát-láncok bizonyos fehérjék szerin aminosavához kapcsolódnak azok hidroxilcsoportján keresztül. Az egyelőre nem ismert, hogy a fehérjék hogyan választódnak ki a glükózaminoglikánok csatlakozásához.

A glükózaminoglikán (GAG) láncainak csatlakozása négy monoszachariddal kezdődik, melyeknek sorrendje állandó: Xyl - Gal - Gal - GlcA. Mindegyik szacharidegységet egy specifikus enzim csatlakoztat, mely lehetővé teszi a GAG-szintézis többszintű irányítását. A xilóz fehérjékhez való csatlakoztatása az endoplazmatikus retikulumban kezdődik meg, míg a többi szacharidegység csatolására a Golgi-készülékben kerül sor.

Előállítás 
A legtöbb kondroitin-szulfátot házi sertés és szarvasmarha légcsövéből, orrából és füléből állítják elő, valamint tengeri állatok porcaiból is kivonható.

Megjegyzések

Hivatkozások

Fordítás 

Táplálékkiegészítők
Glükózaminoglikánok
A kondroitin-szulfát egy élő szervezetekben is előforduló poliszacharid . A porcszövet fontos szerkezeti összetevője ; a porcok mechanikus-elasztikus tulajdonságáért felelős , ezáltal biztosítva a fizikai terheléssel szembeni ellenállóképességet . Általában fehérjékhez kapcsolódva , proteoglikánok részeként fordul elő a porcszövetben . A kondroitin-szulfát egy szulfatált glükózaminoglikán , amelyben kétféle monoszacharid ( N-acetilgalaktózamin és glükuronsav ) váltakozva alkot hosszú láncot . Egy ilyen kondroitinlánc állhat akár száznál is több monomer egységből , melyek mindegyike szulfatálható különböző pozíciókban és mennyiségben . Elterjedt összetevője a porcvédőként és porcerősítőként árult étrend-kiegészítő készítményeknek . Gyógyászati felhasználása A kondroitin-szulfátot étrend-kiegészítőkben használják alternatív gyógymódként az oszteoartritisz kezelésére . Európában és néhány Európán kívüli államban SYSADOA-ként hagyták jóvá , és eképp is szabályozzák . Gyakran glükózaminnal együtt fordul elő az efféle készítményekben . Egyös Cochrane szakirodalmi áttekintés a kondroitinnal kapcsolatos klinikai vizsgálatokról azt állapította meg , hogy ezen vizsgálatok nagy része gyenge minőségű , de ennek ellenére volt némi bizonyíték a résztvevők fájdalomérzetének rövidtávú csökkenésére . Összegzésképpen elmondható a vizsgálatok alapján , hogy a kondroitin-szulfát fogyasztása nem javított az ízületek állapotán , és az érintett ízületek egészségének megőrzésében sem segített . A kondroitin-szulfát és a glükózamin használata nem javasolt a térd oszteoartritiszének kezelésére , mert a bizonyítékok azt mutatják , hogy nem segítenek a kóros állapoton . Mellékhatásai Klinikai tanulmányok során nem figyeltek meg jelentős mellékhatást vagy túladagolásból származó problémát a kondroitin-szulfát alkalmazása során , ez pedig arra enged következtetni , hogy hosszútávú bevitele biztonságosan végezhető . 2003-ban az EULAR munkacsoportja a kondroitin-szulfát toxicitását egy100-as skálánra értékelte . Fizikai és kémiai tulajdonságai A kondroitin-szulfát láncai különböző hosszúságú , el nem ágazó poliszacharidok , melyeket az N-acetil-D-galaktózamin ( GalNAc ) és a D-glükuronsav ( GlcA ) egységei egyesével váltakozva építenek fel . Néhány GlcA-reziduum L-iduronsavvá ( IdoA ) epimerizálódik . Az így létrejövő diszacharidra hivatkoznak dermatán-szulfátként . A kondroitin-szulfát-láncok bizonyos fehérjék szerin aminosavához kapcsolódnak azok hidroxilcsoportján keresztül . Az egyelőre nem ismert , hogy a fehérjék hogyan választódnak ki a glükózaminoglikánok csatlakozásához . A glükózaminoglikán ( GAG ) láncainak csatlakozása négy monoszachariddal kezdődik , melyeknek sorrendje állandó : Xyl - Gal - Gal - GlcA . Mindegyik szacharidegységet egy specifikus enzim csatlakoztat , mely lehetővé teszi a GAG-szintézis többszintű irányítását . A xilóz fehérjékhez való csatlakoztatása az endoplazmatikus retikulumban kezdődik meg , míg a többi szacharidegység csatolására a Golgi-készülékben kerül sor . Előállítás A legtöbb kondroitin-szulfátot házi sertés és szarvasmarha légcsövéből , orrából és füléből állítják elő , valamint tengeri állatok porcaiból is kivonható . Megjegyzések Hivatkozások Fordítás Táplálékkiegészítők Glükózaminoglikánok